-1-

ข้อมูลสรุป

บริษัท แจ๊กเจียอุตสาหกรรม (ไทย) จำกัด (มหาชน) ประกอบธุรกิจหลักผลิต จำหน่ายและส่งออก
เครื่องสำอาง ลูกอม ยาแผนปัจจุบัน บริษัทเริ่มก่อตั้งเมื่อปี 2509 เลขทะเบียนบริษัท
0107536000544 ผลิตภัณฑ์ของบริษัท แบ่งได้เป็นดังนี้

1. ลูกอมภายใต้เครื่องหมายการค้า “เจสัน จูจุ๊บ”

2. เครื่องสำอาง ได้แก่ น้ำหอม สบู่หอม แป้งหอมและเครื่องบำรุงสุขอนามัย
ภายใต้เครื่องหมายการค้า “ตาบู” “เคลีย” และ “ ตราห้านกยูง”

3. ยาและเวชภัณฑ์ ได้แก่ น้ำมันยูคาลิปตัสภายใต้เครื่องหมายการค้า “ตราจิงโจ้”
และจัดจำหน่ายผลิตภัณฑ์ที่บริษัทย่อยเป็นผู้ผลิต ได้แก่ พลาสเตอร์ยาภายใต้เครื่องหมายการค้า
“TENSOPLAST” พลาสเตอร์ปิดแผล ภายใต้เครื่องหมายการค้า “TENSOPLASTIC”
“TENSOTAPE” “AIRSTRIP” และ “TIGERPLAST”

4. เครื่องมือแพทย์ ภายใต้เครื่องหมายการค้า “OMRON”
โดยได้รับการแต่งตั้งให้เป็นตัวแทนจำหน่ายสินค้าจาก Omron Healthcare Singapore
ประเทศสิงคโปร์

  5. น้ำมันไฟแช็ค ภายใต้เครื่องหมายการค้า “รอนสัน”

โรงงานของบริษัทฯ มีหนึ่งแห่ง ตั้งอยู่ที่ 144/1-2 ถนนศรีบำเพ็ญ แขวงช่องนนทรี เขตยานนาวา
กรุงเทพฯ มีกำลังการผลิตดังนี้

แป้งหอม 6,000 โหล/สัปดาห์ ลูกอม 2,000 โหล/สัปดาห์

  บริษัท ฟาร์มาแคร์ จำกัด เป็นบริษัทย่อยของบริษัท ซึ่งบริษัทถือหุ้นอยู่ 99.99% ได้รับลิขสิทธิ์

จาก บริษัท สมิธ แอนด์ เนฟฟิว จำกัด ประเทศอังกฤษ ให้เป็นผู้ผลิตและจำหน่ายผลิตภัณฑ์
จำพวกพลาสเตอร์ปิดแผลต่าง ๆ ภายใต้เครื่องหมายการค้า “TENSOPLAST “TENSOPLASTIC”
“TENSOTAPE” “AIRSTRIP” นอกจากนี้ยังผลิตพลาสเตอร์ปิดแผลภายใต้เครื่องหมายการค้า
TIGERPLAST ซึ่งเป็นเครื่องหมายการค้าของบริษัท ฟาร์มาแคร์ จำกัด
บริษัทได้รับการส่งเสริมการลงทุนตาม พ.ร.บ. ส่งเสริมการลงทุน พ.ศ. 2520
จากสำนักงานคณะกรรมการส่งเสริมการลงทุน ในกิจการผลิตเวชภัณฑ์ หรืออุปกรณ์ทางการแพทย์
หรือวิทยาศาสตร์ โดยได้รับสิทธิประโยชน์ในด้านยกเว้นภาษีเงินได้นิติบุคคลเป็นระยะเวลา 7 ปี
และสิทธิในการได้รับยกเว้นภาษีเงินได้นิติบุคคลได้สิ้นสุดแล้วในปี 2538
สินค้าของบริษัทส่วนใหญ่จะจำหน่ายให้บริษัท แจ๊กเจียอุตสาหกรรม (ไทย) จำกัด (มหาชน)

ต่อมาบริษัท ฟาร์มาแคร์ จำกัด มีนโยบายจะขยายกิจการจึงได้ยื่นคำขอรับการส่งเสริมการลงทุน
จากคณะกรรมการส่งเสริมการลงทุน โดยเมื่อวันที่ 28 พฤศจิกายน 2550
คณะกรรมการส่งเสิรมการลงทุนได้อนุมัติให้บริษัท ได้รับการส่งเสริมการลงทุน ในกิจการ
ผลิตพลาสเตอร์ปิดแผล (First Aid Dressings) (ประเภท 3.9 )
กิจการผลิตเวชภัณฑ์หรืออุปกรณ์ทางการแพทย์) และเมื่อวันที่ 6

มิถุนายน 2554 คณะกรรมการส่งเสริมการลงทุนได้อนุมัติให้บริษัทฯ ได้รับการส่งเสริมการลงทุนใน

  2/……

-2-

กิจการผลิตวัสดุป้องกันและรักษาการบาดเจ็บจากการเล่นกีฬา (Sport Medical Bandages)
และวัสดุยึดผ้าปิดแผล (Surgical Adhesive Tape) ประเภท 3.9 กิจการผลิตเครื่องมือแพทย์

โดยทั้ง 2 บัตรส่งเสริมการลงทุนที่กล่าวมาข้างต้น
ได้รับสิทธิประโยชน์ในด้านการยกเว้นภาษีเงินได้นิติบุคคล
สำหรับกำไรสุทธิที่ได้จากการประกอบกิจการเฉพาะส่วนที่ขยายเป็นเวลา 8 ปี
นับแต่วันที่เริ่มมีรายได้จากการประกอบกิจการนั้น

โรงงานของบริษัท ฟาร์มาแคร์ จำกัด มีหนึ่งแห่ง ตั้งอยู่เลขที่ 120 หมู่ 4 ถนนฉลองกรุง

แขวงลำปลาทิว เขตลาดกระบัง กรุงเทพฯ

  มีกำลังการผลิตดังนี้

ม้วนผ้าเคลือบกาว 2,736,000 ม้วน/เดือน

 พลาสเตอร์ปิดแผล 732,960,000 ชิ้น/เดือน

3/………

-3-

ส่วนที่ 2

บริษัทที่ออกหลักทรัพย์

บริษัท แจ๊กเจียอุตสาหกรรม (ไทย) จำกัด (มหาชน) ประกอบธุรกิจหลักประเภท ผลิต
จำหน่ายและส่งออก เครื่องสำอาง ลูกอม ยาแผนปัจจุบัน และเครื่องมือแพทย์
โดยมีสำนักงานแห่งใหญ่ตั้งอยู่เลขที่ 144/1-2 ถนนศรีบำเพ็ญ แขวงช่องนนทรี เขตยานนาวา
กรุงเทพฯ โทรศัพท์ 0 2249 0231 โทรสาร 0 2249 5408

ปัจจุบันมีทุนจดทะเบียน และเรียกชำระแล้ว 135,000,000 บาท (หนึ่งร้อยสามสิบห้าล้านบาทถ้วน)

4/………